AFRIKAANSE OPSOMMING: Padongelukkige is 'n groeiende bekommernis vir regerings en is een van die hoof oorsake van sterftes in ontwikkelende lande. Aggressiewe bestuur is een van die grootste oorsake van padongelukke, en dit is dus belangrik om ondersoek in te stel oor hoe mense se bestuurgewoontes verbeter kan word. Die alomteenwoordigheid van slimfone bied 'n nuwe platform waarop sensor netwerke geïmplementeer kan word in voertuie. Daarom fokus hierdie tesis op die gebruik van slimfone om 'n persoon se bestuurgedrag te moniteer. Die raamwerk vir 'n slimfoon-gebaseerde stelsel wat verskeie bestuurbewegings kan opspoor en klassifiseer is nagevors. As 'n bewys van die konsep, is 'n stelsel ontwikkel wat spesifiek laterale bestuurbewegings opspoor en dan klassifiseer of dit aggressief is of nie, met behulp van 'n klassifikasie algoritme wat onder toesig geleer is. Bestaande oplossings gevind in navorsingsliteratuur word ondersoek en aangebied. Die beste bestaande oplossing, 'n dinamiese tyd buiging klassifikasie benadering, word ook geïmplementeer en getoets. Ons gebruik 'n aggressiewe bestuurmodel wat gebaseer is op die hoek van 'n draai, die laterale krag wat uitgeofen is op die voertuig en sy spoed deur die draai. Die toetse en die resultate van die geïmplementeer beweging opsporing en klassifisering algoritmes word aangebied, en deeglik bespreek. Die prestasie van elke klassifiseerder is getoets met behulp van dieselfde stel data, en 'n kwantitatiewe vergelyking is tussen beide gemaak. Oplaas is 'n laterale bestuurbeweging bemerking en herkenning stelsel suksesvol ontwikkel en sy potensiaal om geïmplementeer te word op 'n slimfoon is gestaaf. Die geskiktheid van die onder-toesig-geleerde klassifiseerders vir die klassifikasie van aggressiewe bestuur, in vergelyking met dinamiese tyd buiging klassifikasie, was suksesvol gedemonstreer en gebruik om ons aggressiewe bestuurmodel te bewys. Hierdie werk kan in die toekoms gebruik word in 'n holistiese slimfoon-gebaseerde bestuurdergedrag monitering stelsel, wat maklik op groot skaal ontplooi kan word om te help verseker dat die publiek beter bestuur. Dit sal ons paaie veiliger maak, en die voorkoms van padongelukke en sterftes verminder.